Denne Audi kører på luft og vand

Johanna Wanka er både tysk forskningsminister og forsker. For nylig havde hun fornøjelsen af at tanke sin Audi A8 3.0 TDI med det første parti af syntetisk diesel, lavet i Dresden som et pilotprojekt finansieret af Audi og firmaet Sunfire. Det syntetiske diesel – “e-diesel” er fuldstændig kuldioxid-neutralt, da den kuldioxid, der bruges til fremstillingen er taget fra luften.

Udfordringen for Audio og Sunfire er at produktionen af e-disel er både omfattende og energikrævende, og før brændstoffet kan nå forbrugerne, må processen strømlines.

Audi hævder, at de har i pilotprojektet i Dresden har udviklet en teknologi med el fra vind og sol, der kan inddrive godt tre tons kuldioxid om dagen. Det giver omkring 600 liter syntetisk brændstof – en dråbe i havet.

Den tyske regering ser store muligheder i projektet og støtter op om det:

“Hvis vi kan gøre brug af CO2 som råmateriale, kan vi skabe et afgørende bidrag til klimabeskyttelse og effektiv udnyttelse af ressourcerne, og sætte de grundlæggende elementer i den “grønne økonomi”på plads,” siger Johanna Wanka i en pressemeddelelse.

Herunder et diagram, der viser hvordan produktionen af e-diesel foregår.

Et diagram fra Audi, der viser hvordan produktionen af e-diesel foregår.

Denne Audi kører på luft og vand